Učna priprava za predmet slovenščina
       
	
Razred: 4.

	
Predmet: SLO 
(4 ure)
	Šola:
OSNOVNA ŠOLA I MURSKA SOBOTA

	Učitelj:
IRENA RITLOP

	Sklop: Domača pokrajina

Učna enota: Kaj je poved?

	Cilji: 

Učenci:
· Iz niza besed tvorijo pomensko in oblikovno pravilne povedi.
· Razvijajo svojo pravopisno zmožnost, tako da ob primerih ugotavljajo in usvajajo, kako uporabljamo končna ločila na koncu povedi.
· Znajo poimenovati končna ločila.
· Dopolnjujejo nepopolne povedi s pomensko in oblikovno pravimi besedami in vstavljajo ustrezna ločila.
· Pisno zaznavajo končno intonacijo s piko, z vprašajem ali s klicajem.
· Pišejo začetek povedi z veliko začetnico.
· Bogatijo besedni zaklad.
· Utemeljujejo svoje mnenje.
· Uporabijo znanja v vsakdanjem življenju.


	Učne metode: 
verbalno tekstualna – razlaga, razgovor, pripovedovanje, poslušanje,  poročanje, grafično delo, branje, pisanje, opazovanje, kviz, flash card
demonstrativno ilustracijska – prikazovanje oz. demonstracija
izkustveno učenje – igra, praktično delo
sodelovalno učenje – forum, Wiki, slovar


	Učne oblike: individualna


	Učni pripomočki/sredstva: SDZ, interaktivno gradivo, računalnik

DEJAVNOSTI:
· odgovarjanje na vprašanja
· prepoznavanje in določanje pripovednih, vzkličnih in vprašalnih povedi
· zapis povedi
· uporaba ustreznih končnih ločil
· prepoznavanje trdilnih in nikalnih povedi
· smiselno nadaljevanje prebranega besedila
· preoblikovanje pripovednih povedi v vprašalne
· glasno branje povedi ob upoštevanju končnega ločila - intonacija
· zapisovanje povedi ob slikah
· zapis domišljijske zgodbe
· izražanje mnenja


	
IZVEDBA UČNE URE


	
1. URA – KAJ JE POVED

Uvodni del
· Učenci razmislijo, če že kaj vedo povedati o povedi. Samostojno skušajo odgovoriti na vprašanje: Kaj je poved? Kako napišemo začetek povedi in kaj napišemo na koncu?
Osrednji del
· Učenci napišejo v zvezek definicijo povedi. Zapišejo še, kako napišejo začetek povedi in kaj napišejo na koncu.
· SAMOSTOJNO DELO: Vsak učenec prebere odlomek željenega besedila in poskuša z glasom nakazati konec vsake povedi. Pozoren je na končno ločilo.
· Sledi naloga, ki jo rešijo v svoj zvezek. Smiselno sestavljajo povedi.
Zaključni del
Učence povabim v forum, kjer lahko razpravljajo in debatirajo o novi šolski snovi.


2. URA – KATERE VRSTE POVEDI POZNAMO

Uvodni del
Učenci ponovijo snov pretekle šolske ure. Za uvod v uro preberejo pesmico o ločilih.
Osrednji del
· Učenci spoznajo vrste povedi in definicije prepišejo v zvezek.
· Na podlagi primerov ugotavljajo, katera poved je pripovedna, katera je vprašalna in katera je vzklična.
Zaključna dejavnost:
Učence povabim v forum, kjer lahko razpravljajo in debatirajo o novi šolski snovi.


3. URA – TRDILNE IN NIKALNE POVEDI

Uvodni del
Učenci povzamejo znanje o dosedanji snovi. Ob opazovanju fotografij in zapisov v oblačkih učenci razmišljajo o trdilnih in nikalnih povedih. Odgovorijo na vprašanje Kako zanikamo dejanje in kako to napišemo?
Osrednji del 
Učenci utrjujejo znanje o trdilnih in nikalnih povedih s pomočjo interaktivnih nalog.
Zaključek
· Učenci rešujejo Flashcard kartice in z njimi utrjujejo snov.


4. URA – preverjanje znanja

GLAVNA AKTIVNOST: Preverjanje znanja s pomočjo KVIZA. 

